اشرف غنی ایران لیک اداره چی لر بیلن اوچره شدیافغانستان جمهور رییسی محمد اشرف غنی ایران رهبری آیت الله خامنه ایی بیلن ایران نینگ باشکینتی تهران ده اوچره شدی. ایرنا خبر آژانسی نینگ خبریگه کوره خامنه یی ایکّی اوله آره سیده گی مساله نینگ مهاجر، سوو، ترانسپورت و خوفسیزلیک دن عبارت بولگن لیگی نی معلوم قیلیب، اوشبو مساله لرنی جدّیت بیلن تعقیب ایتگنده حل بوله دیگن مساله لردیر، دیب ایتگن دیر. محمد اشرف غنی ایسه بیزنینگ آماجیمیز افغانستان نینگ ترانزیت اولکه سی بولیش، عین دمده اوتمیش نی اونوتیب منطقه اوچون مناسبت قورووچی اولکه بولیش دیر، دیگن لیگی معلوم قیلیندی. غنی جنابلری خودی شو افغانستان ملی بیر دملیک حکومتی نینگ آماجی ایکّی اولکه آره سیده گی مناسبت نی کوچلی قیلیب مساله لرنی حل ایتیش دیب ایتگن دیر.محمد اشرف غنی – معصومه ابتکار اوچره شووی:خودی شونده ی بولیب اشرف غنی جناب لری ایران جمهور رییس اورین باسری و اطرفنی سقلش رییسی معصومه ابتکار بیلن اوچره شدی. اوشبو اوچره شوو چوکاتیده ایکیم چیلیک، اطراف نینگ کیرلیگی، سوو و افغانستان ده یوز بیریب تورگن طبیعی حادثه لر و بو حادثه لرنی برطرف ایتیش موضوع سیده صحبت بولیب اوتگن لیگی بیلدیریلدی. خانم معصومه افغانستان نینگ اوشبو مساله لرینی برطرف ایتیش اوچون هر قنده ی همکارلیک گه آماده بولگن لیک لرینی بیلدیرگن ایکن، ایکّی اولکه آره سیده گی هوا، سوو، اورمان و باشقه مساله لرنی بیر کیلیشوو چوکاتیده حل ایتیلیشی نی معلوم قیلگن دیر. غنی جنابلری ایسه سیل و باشقه طبیعی حادثه لردن افغانستان اولکه سی نینگ هر ییل 1.5 ملیارد دالر ضرر کورگن لیگی نی معلوم قیلیب، دریا لرنینگ قوروب کیتیشی و باشقه بو کبی مساله لرنی حل ایتیش کیره ک دیب ایتگن دیر. جمهور رییس ایکّی اولکه آره سیده گی خلق ارا سوو مساله سینی برطرف ایتیش اوچون متخصصلردن عبارت بولگن بیر تیم ایجاد ایتیلیشی کیره ک لیگینی تاکید قیلگن دیر.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
